hu en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ky ky ky ky ky ky ky ky ky ky ky ky ru ky ky ky ky ky ky ky ky ky ky ky ru ky ru ru ru tt kk ru ky cs ru ky ru ky ru ky ru ru ru ky ru ru ky ru ky ky bg ky ky ky ru ky ky ru ru ky ru mk ky ru ky ru ru uk ru ky tk ru ky ru
"Фабула", 29.04.11 - 5-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Өкмөттө эмне кеп, Түркиядан түркүн кеп...
Эми Түркияга визасыз эле барабыз
Өкмөт башчы А.Атамбаевдин Түркияга болгон расмий иш сапары тарыхый кадамдарды коштоду. Өкмөт башчы А.Атамбаев менен Түркиянын премьер-министри Реджеп Эрдоган түптүү эки элдин карым-катышына буга чейин тоскоол болуп келген виза тартибин алып таштоо үчүн макулдашууга кол коюшту. Эки жетекчи Кыргызстан менен Түркия өлкөлөрүнүн ортосундагы мамилелерди өнүктүрүүдөгү тарыхый кадам жасагандарын айрым саясий талдоочулар эмитен эле айта башташты.
Өкмөт башчы А.Атамбаев Түркиядан дагы кайтарымсыз 10 миллион АКШ долларын алып келе жатат. Мындан тышкары түрк бийлиги Кыргызстандын буга чейинки 51 миллион доллар карызын кечти. Өлкөбүз каржы каатчылыгына кептелип турганда Түркиянын мындай жардамдары эки өлкөнүн келечектүү мамилелердин чоң жолуна түшкөндүгүнөн кабар берет.
Кыргызстан эгемендүүлүгүн алгандан эле биринчилерден болуп тааныган, кол сунган өлкө - Түркия болгону дагы бир жолу аргасыз эске түшөт.
Жыл башында ал-акыбалыбыздан кабар алганы келген Түркиянын премьер-министри Реджеп Эрдоган кур келбей кайтарымсыз 10 миллион доллар алып келгендигин билебиз. Албетте, кыргыз бийлигин мындай аракетинен кыйкым таап, "кайырчыга айландык" дегендер да табылат. Бирок "өйдө тартса өгүз өлүп, ылдый тартса араба сынчудай" кыйчалыш кырдаалда жашап аткан Кыргызстан үчүн мындай жардам учурда аба менен суудай керек болуп атпайбы? Тектеш, бир тууган эл элек, эртерээк буттарына туруп алышсынчы деп, кыргыз жетекчилеринин топуктугуна ишенип, ушунча акчаны жардам кылып берип атышат да. Жеке кызыкчылыгынан алысты көрө албаган айрым ичине таруу айланбаган саясатчыларыбыз ушуну түшүнүп коюшса жакшы болбойт беле. "Жыргаганымдан жылкычы болуптурмунбу?" - демекчи, бул күндөр да өтүп кетээр…
Өкмөт башчы А.Атамбаевдин Түркияга болгон иш сапарында белгилүү болгондой, учурда эки өлкө ортосундагы соода жүгүртүү жылына 153 миллион АКШ долларын түзсө, жакынкы беш жыл аралыгында аны 1 миллиард АКШ долларына жеткирүү маселеси макулдашылды.
Эми кошуна өлкөлөр Кыргызстандан бир эле Кытай товарларын албастан, Түркиядан келген товарларга да көз салып калары бышык. Анткени эки өлкө ортосундагы "жок кылынган" виза тартиби да ал жактан келген товарлардын арзаныраак болушуна шарт түзөт эмеспи.
Турсунбай Бакир уулу "ээнбаш" депутат болот…
Бирөөлөрдүн башын оорутмайынча жүрө албаган жана Турсунбектин "кан досу" Турсунбай Бакир уулу дегенибиз бар го, ошол айтып атат: "Кулов коалицияга кирүү далалатында Атамбаев, Бабановдор менен сүйлөшүүгө аракет кылып жатат. Азыр "Ар-Намыс" фракциясындагы абал өтө оор…Биз шайлоочуларыбызга программабызды ишке ашырууга сөз бергенбиз, бирок оппозицияда жүрүп аны жасоо оңой эмес экен" - деп.
Ал эми "Эрк" партиясынын саясий кеңешинин төрагасы Раис Алымкулов дегени: "Эгерде "Ар-Намыс" партиясынын ичинде келишпөөчүлүк орун алса, анда биздин партиянын өкүлү Турсунбай Бакир уулу оппозицияга да, коалицияга да кирбеген эркин депутат болууга аракет кылат" - дегенди айтат. "Бөйрөктөн шыйрак чыгарган" жагынан Бакир уулунан кем калбайт экен жөкөрлөрү да. Анан да "ар-намыстуу" партиянын намысына шек кетип жатат окшоду…жөн жүрүш керек…
Марат Султановдун үйүндөгү жардыруу
Парламенттин кечээки жыйынында депутат Садыр Жапаров кесиптеши жана "бригадалашы" "Марат Султановдун Орто-Сай айылындагы үйүнө граната ыргытылган, жапа чеккендер жок" - деп билдирди.
ИИМдин пресс-кызматынын өкүлүнүн айтуусунда "жардыруу болгондугу чын, бирок ал гранатабы, же башка бир жардыргыч затпы азырынча белгисиз".
Азыр ИИМдин опертобу, УКМКнын адистери жана прокуратуранын өкүлдөрү иликтөө иштерин жүргүзүп жатышат.
Ушундан улам, катуу чараларды көрбөсө, биздин мамлекетте да бир катар мусулман өлкөлөрүндөгүдөй жардыруулар күттүрбөй болуп туруу коркунучу жомок эмес!
Ак-Талаада кутурма оорусу катталды
Нарындын Ак-Талаа районундагы Кош-Дөбө айылынын тургунунун уюна түлкүдөн кутурма оорусу жуккан. Чукул кырдаалдар министрлигинин маалымат кызматынын өкүлү Абдишарип Бекиловдун билдиришинче, азыр Кош-Дөбө айылдык округу боюнча 200дөн ашуун ит жана уйга кутурма оорусу жуккан жарандын бардык малы эмдөөдөн өткөрүлдү. Райондук ветеринардык башкармалык кутурма оорусуна байланыштуу Кош-Дөбөгө чектөө киргизди. Ветеринария боюнча мамлекеттик департаменттин жетекчисинин орун басары Марат Сыдыгалиев жыл башынан бери өлкөдө кутурма оорусуна байланыштуу ондой окуя катталганын, анын дээрлик 90 пайызы өлкөнүн түштүгүндө болуп жатканын "Азаттыкка" билдирди.
Манасчылардан чарчаган "Ар-Намыстын" ары жок депутаты
"Ар-Намыс" фракциясынан Дастан Бекешов деген жаш депутат бар. Жаш болсо да саясатка катуу аралашып, кээде жөндүү, кээде жөнсүз да курч-курч сындарын айтып атканынан келечекте курч саясатчыларыбыздын катарын толуктайт го деп ойлоп койгонбуз. Бирок өткөндөгү бир сөзүнөн улам бул "бала баатыр" деле кыргыз үчүн чын жүрөгүнөн күйүп-бышаарына ишеничибиз жоголуп, түңүлүп калдык. "Ар-Намыстын" өткөн жумадагы бир жыйналышында Дастан мырза оозу-мурду кыйшайбай туруп "Айрым мамлекеттер телеканалдары аркылуу космостук кораблдердин учканын көрсөтүп жатышса, биз болсо манасчыларды көрсөтөбүз. Бул мамлекеттердин деңгээли менен биздин өлкөнүн деңгээли байкалып атабы? Өнүккөн Кыргызстанды көбүрөөк көрсөтүшүбүз керек"-деп маданиятыбызга, болгондо да "Манасыбызга" чыйт түкүрүп салды. Көчөдөгү бир маңыроо айтса мейли эле, ЖК депутатынын мындай тантык кеби кайсы акылга сыят? Манасыбыз болгон үчүн кыргыз дүйнө элине таанылып, жарым миллиондон ашык сапты жатка айткан Саякбайыбызга жер жүзү суктанып атса, Бекешов эмне деп бежиреп атат?
Парламенттин "карзинкесинде" эмне бар?
Өмүрбек Текебаев парламенттин ишине нааразы экен. Анын айтуусунда Жогорку Кеңештин портфелинде көптөгөн мыйзам проектилери каралбай жатат. Ал эми комитеттердин чечимдери регламент боюнча 3 күн мурун берилүүгө тийиш болсо, иш жүзүндө талкуу болчу күнү таратылат экен.
Текебаев терең кирбептир, парламенттин мазмунун жакшы аңтарса, анда анын "карзинкесинде" далай чабышуулар, мушташуулар, интригалар, ушак-пушактар…бар экендигин таап чыкмак.
Кандай болгон күндө да бул парламентибиз эл күткөн жыйынтыктарды бере албашы бештен белгилүү болуп турат. "Аттиң" дейт абышкалар, "кейпиңдин…" дейт кемпирлер…
Бакиевдердин жактоочусунун арызы канааттандырылган жок
Жогорку Сот Бакиевдердин кызыкчылыгын коргогон жактоочу Ирина Камарданын апрель сотун карап жаткан судья Дамир Оңолбековго ишеним көрсөтпөө тууралуу арызын карап, аны канааттандырган жок. Сот чечимине ылайык, апрель соту Дамир Оңолбеков баштаган соттук курам менен улана бермекчи. Бирок анын мөөнөтү азырынча тактала элек. Жактоочунун мындай арызын буга чейин Аскер соту карап чыгып, четке каккан болчу. Апрель окуялары боюнча соттук териштирүү 18-марттан бери Дамир Оңолбековдун жетекчилиги менен кайрадан териштирилип келет. Бакиевдердин жактоочулары буга чейин бир топ жолу судьяга ишеним көрсөтпөө тууралуу өтүнүчүн билдиришкен.
Мушташ менен кайым айтышуулардын чордонуна айланган кыргыз парламенти өзүн-өзү тарбиялоо жолуна түштү. Элге акыл айтаардан мурун өздөрүнүн баскан- турган тартибин оңдоп алууну туура көрүшкөн эл өкүлдөрүбүз 27-апрель күнкү ЖК отурумунда Регламент жөнүндөгү мыйзамына жаңы эрежелерди киргизишти. ЖКнын жаңы Регламентине ылайык, депутаттарга жалпы жыйын учурунда уюлдук телефон колдонууга тыюу салынды. Ошондой эле, эгерде депутат башка бир депутатка катуу сүйлөсө же кол көтөрсө, ал залдан чыгарылып, бул боюнча тиешелүү органдарга арыз жазылмай болду. Мындан тышкары депутат эч себепсиз жумушуна чыкпаса, жыйындарга катышпаса, ар бир келбей калган күнү үчүн айлык маянасынын 1/10 бөлүгү кыркылып, "сачок" депутаттардын аты-жөнү ММК беттеринде ашкере болмокчу.
Убакыт өткөрүп (өлтүрүп), Айпод (iPod) чукулап отурган Айтматовага, муштуму кычышып турчу Ташиевге окшогондорго эми убал эле болду го…
кыргыз тилиндеги гезит "Форум"
email • архив • редакция
Жалган жыйынтыктын артында кимдер турат?
Каралоону токтотууну талап кылабыз!
Өкмөттө эмне кеп, Түркиядан түркүн кеп...
Өмүрбек Абдрахманов, "Ата Мекен" фракциясынан ЖК депутаты:
"Саясатты сасыткан да ушулар, жогорудагы вульгардык баа бергендер да ушулар..."
Төлөгөн Касымбеков, КРнын Баатыры:
жол көрсөтүп бере албай жатабыз…"
Калкым, калп айтпай, так айталы!